Mid de mi'm Hamza 29 Zeichn låssn si zwåa de Laute dåastöin, de s'Hocharabische kennt, fia de Laute, de's in ãndare Språchn wia im Arabischn gibt, hãm si de Leid åwa neiche Zeichn eifåin låssn miaßn. Aa im Arabischn braucht ma hia und då zuasätzliche Buchståm, zum Beispüi wãun ma a Woat aus ana ãndan Språch umschreim muaß oda weu's in am Dialekt  ãndare Ausspråchrögin gibt. Im Großn und Gãnzn san de zuasätzlichn Zeichn ålle vum Standard-Alphabet ågleit, indem üwa oda unta an Buchståm zuasätzliche diakritische Makiarungen kemman wia Punktal, Strichal, a Kugal oda a Hamza.